Source: http://www.mikkeli.fi/uutinen/kaupunginhallitus-129
Timestamp: 2017-10-22 06:46:02+00:00
Document Index: 13737024

Matched Legal Cases: ['§ 324', '§ 325', '§ 326', '§ 327', '§ 328', '§ 329', '§ 330', '§ 331', '§ 332', '§ 333', '§ 334', '§ 335', '§ 336', '§ 337']

Kaupunginhallitus 12.9. | Mikkeli
Etusivu ›› Uutinen ›› Kaupunginhallitus 12.9.
12.9.2016 - 20:16
Kaupunginhallitus 12.9.
Mikkelin kaupunginhallitus muun muassa valitsi urakoitsijat Rantakylän koulun peruskorjaukseen ja laajennukseen.
Mikkelin kaupunginhallituksen kokous 12.9.2016
Esityslista (muuttuu pöytäkirjaksi) kokonaisuudessaan.
§ 324 Mikkelin Jäähalli Oy:n konsernitavoitteiden toteutuminen ja ajankohtaiset aiheet
Kaupunginhallitus merkitsi tilannekatsauksen tiedoksi.
§ 325 Anttolan eteläisen rantayleiskaavan muutos, Väätämönsalmi
Kaupunginhallitus päätti esittää kaupunginvaltuustolle, että se hyväksyy kaavamuutoksen.
§ 326 Rantakylän yhtenäiskoulun korjaus ja laajennus, urakkatarjousten hyväksyminen ja aloituslupa
Määräaikaan mennessä urakkatarjouksen antoivat seuraavat toimijat:
Rakennusurakka: JL-Rakentajat Oy, Lujatalo Oy, Rakennusliike U. Lipsanen Oy, SSR-Kaakkois-Suomi Oy
LVI-urakka: Caverion Oyj, JP Yhtiöt Oy, Star Expert Oy, Suomen Talotekniikka Mikkeli Oy
Sähköurakka: Caverion Oyj, Mikkelin Sähköasennus Oy, Sähkötoimisto Murtola Oy, Sensio Oy, Sioma Oy, Sähkötoimisto Kenttälä Oy
Kaupunginhallitus hyväksyi seuraavat urakkatarjoukset ja antoi töille aloitusluvan:
Rakennusurakka JL-rakentajat Oy, 6 695 000 euroa
Lvi-työt JP Yhtiöt Oy, 1 394 000 euroa
sähkötyöt Sensio Oy, 787 850 euroa
§ 327 Lunastusoikeuden käyttö / Anttolan Vanhustentaloyhdistys ry
§ 328 Otavan Opiston liikelaitoksen johtamisjärjestelyt
Kaupunginhallitus määräsi rehtori Harri Jokisen suostumuksellaan toimimaan vt. liikelaitoksenjohtajana 12.9.2016 alkaen määräaikaisesti 31.12.2016 saakka. Jokiselle maksetaan liikelaitoksenjohtajan sopimuspalkkaa 6300 euroa/kk. Vt. liikelaitoksenjohtajan tehtävään sisältyy osa rehtorin tehtävistä.
§ 329 Nuorisovaltuuston toimintasäännön muutos
§ 330 Ei julkinen
§ 331 Vastine hallinto-oikeudelle SBS Betoni Oy:n ympäristöluvasta tehtyyn valitukseen
Kaupunginhallitus antoi vastineen hallinto-oikeudelle.
§ 332 Valtuustoaloite koirapuistojen rakentamiseksi Rantakylään ja Tuppuralaan
Kaupunginhallitus lähetti valtuustoaloitteen teknisen toimen valmisteltavaksi. Vastaus aloitteeseen tulee käsitellä kaupunginhallituksessa viimeistään joulukuussa 2016.
§ 333 Valtuustoaloite, Mikkelin kaupunki ja sen konserni edelläkävijäksi korruption estämisessä ja päätöksenteon avoimuudessa
Kaupunginhallitus lähetti valtuustoaloitteen konsernipalvelujen valmisteltavaksi. Vastaus aloitteeseen tulee käsitellä kaupunginhallituksessa viimeistään joulukuussa 2016.
§ 334 Valtuustoaloite taidemuseohankkeesta
§ 335 Muut asiat
Kaupunginhallitus lähetti valmisteltavaksi vastauksen keskustan valtuustoryhmän kirjelmään, jossa esitetään selvitystyön käynnistämistä Mikkelin Rahulan ja Juvan Kuosmalan koulun yhteistyömahdollisuudesta.
Kaupunginjohtaja esitteli niin sanotun Saimaa-sopimuksen valmistelua. Saimaa-sopimus tarkoittaa Saimaan alueen kaupunkien, kuntien sekä Etelä-Karjalan ja Etelä-Savon maakuntien matkailumarkkinointiyhteistyötä.
Kaupunginjohtaja antoi raportin Etelä-Savon kuntien keskustelutilaisuudesta 12.9., joka koski Etelä-Savon maakuntauudistuksen valmistelua erityisesti sote-palvelujen näkökulmasta.
Talousjohtaja Heikki Siira raportoi muun muassa hankintojen toteutumisesta.
Henkilöstöjohtaja Heli Huopainen raportoi täyttölupakäytännön kehittämisestä ja työaikapankista.
§ 336 Ravintola Porrassalmen subventio (jatkopykälä)
Kaupunginhallitus hyväksyi esityksen, jonka mukaan Kyyhkylän sairaalan tiloihin 1.9.2016 siirtyneelle akuuttiosaston henkilöstölle järjestetään mahdollisuus Kyyhkylä Oy:n tarjoamaan työpaikkaruokailuun Ravintola Porrassalmessa. Kustannukset maksetaan henkilöstöpalveluista 31.12.2016 saakka. Henkilöstö siirtyy Essoten palvelukseen 1.1.2017 lukien.
§ 337 Mikkelin kehitysyhtiö Miksei Oy:n ja Mikkelin kaupungin välisen kumppanuussopimuksen muuttaminen ja sopimuskorvauksen nostaminen (jatkopykälä)
Miksei Oy on hakenut 250 000 euron lisämäärärahaa loppuvuoden toimintansa varmistamiseksi.
Kaupunginhallitus päätti esittää kaupunginvaltuustolle, että se myöntää lisämäärärahan.